Arno (ibaia)

Arno Italiako Toskana eskualdea zeharkatzen duen ibaia da. 241 kmko luzera du eta 8.228 km²ko arroa drainatzen du. Arezzo, Florentzia eta Pisatik igarotzen da.

 Geografia 
1.385 metroko altueran jaiotzen da, Apeninoetako Falterona mendian, eta Liguriako itsasora (Mediterraneoa) isurtzen da, 241 kilometro egin ondoren. Bere arroa, 8.228 kilometro karratukoa da. Arezzo, Florentzia, Empoli eta Pisa dira zeharkatzen dituen hiririk garrantzitsuenak.

Ibarrak oso pitoreskoak ditu eta, ibaiaren gainean, balio artistiko handiko zubi ugari daude; horien artean, Florentziako Ponte Vecchio nabari da. Beste zubi batzuk Santa Trinità eta Ponte alla Carraia dira.

 Ibaiadarrak 
 Sieve ibaia
 Bisenzio ibaia
 Ombrone ibaia
 Era ibaia
 Elsa ibaia
 Pesa ibaia
 Pescia ibaia

 Azpiarroak 
 Casentino
 Val di Chiana
 Valdarno
 Valdarno ertaina, Florentzia, Sesto Fiorentino, Prato eta Pistoia barne
 Behe Valdarno, ibaiadar garrantzitsuen haranekin, Elsa, Pesa eta Era kasu; Pontederatik igaro ondoren, ibaia Liguriako itsasorantz abiatzen da.

 Hidrometria 
Arnoren erregimena mediterranearra da; udan agorteak izaten dira eta udazkenean, goraldiak. Uholderik handiena 1966ko azaroak 4an izan zuen, non 3540 metro kubiko segundoko emaria erdietsi zuen Rosanon, Apeninoetatik irten ondoren, eta 4500 metro kubiko segundoko Florentzian, iturburuan 400 mm baino gehiagoko eta, Florentzia aldean 200 mm baino gehiagoko euriteen ondorioz. Aldi berean, lehorte garaietan, oso emari txikiak izatera iritsi da; adibidez, Rosanon, 0,56 metro kubiko segundoko.

 Erreferentziak 

 Kanpo estekak 

Kategoria:Italiako ibaiak
Kategoria:Toscanako geografia
Kategoria:Mediterraneo isurialdeko ibaiak